CELEX: 62021CN0613
Language: fi
Date: 2021-10-01 00:00:00
Title: Asia C-613/21 P: Valitus, jonka Euroopan parlamentti on tehnyt 1.10.2021 unionin yleisen tuomioistuimen (neljäs jaosto) asiassa T-670/19, Carbajo Ferrero v. parlamentti, 14.7.2021 antamasta tuomiosta

24.1.2022   
            
            
               FI
            
            
               Euroopan unionin virallinen lehti
            
            
               C 37/10
            
         
      Valitus, jonka Euroopan parlamentti on tehnyt 1.10.2021 unionin yleisen tuomioistuimen (neljäs jaosto) asiassa T-670/19, Carbajo Ferrero v. parlamentti, 14.7.2021 antamasta tuomiosta
      (Asia C-613/21 P)
      (2022/C 37/15)
      Oikeudenkäyntikieli: ranska
      
         Asianosaiset
      
      
         Valittaja: Euroopan parlamentti (asiamiehet: I. Terwinghe, C. González Argüelles ja R. Schiano)
      
         Muu osapuoli: Fernando Carbajo Ferrero
      
         Vaatimukset
      
      Valittaja vaatii, että unionin tuomioistuin
      ensisijaisesti
      
                  —
               
               
                  kumoaa unionin yleisen tuomioistuimen asiassa T-670/19 14.7.2021 antaman tuomion
               
            
                  —
               
               
                  palauttaa asian unionin yleiseen tuomioistuimeen
               
            
                  —
               
               
                  määrää, että oikeudenkäyntikuluista päätetään myöhemmin
               
            toissijaisesti
      
                  —
               
               
                  kumoaa unionin yleisen tuomioistuimen asiassa T-670/19 14.7.2021 antaman tuomion
               
            
                  —
               
               
                  hylkää ensimmäisessä oikeusasteessa nostetun kanteen
               
            
                  —
               
               
                  velvoittaa Fernando Carbajo Ferreron korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Ensimmäinen valitusperuste koskee yhtäältä oikeudellisia virheitä, jotka liittyvät korkeiden virkamiesten nimitysmenettelyn vaiheista 16.5.2000 tehdyn päätöksen, sellaisena kuin se on muutettuna 18.2.2008 tehdyllä puhemiehistön päätöksellä, tulkintaan ja yhdenvertaisen kohtelun periaatteen ja avoimuusperiaatteen tulkintaan, ja toisaalta tosiseikkojen ottamista huomioon vääristyneellä tavalla. Parlamentti väittää, että unionin yleinen tuomioistuin on katsonut virheellisesti, että viestinnän pääosaston mediayksikön johtajan nimitysmenettely toteutettiin sääntöjenvastaisesti, koska korkeiden virkamiesten nimittämisestä vastaava neuvoa-antava komitea ei käyttänyt ansioiden vertailussa samoja arviointiperusteita koko menettelyn ajan.
      Toisessa valitusperusteessa, joka koskee oikeudellista virhettä ja tosiseikkojen ja näytön ottamista huomioon vääristyneellä tavalla, parlamentti väittää, että unionin yleinen tuomioistuin ei ole ottanut huomioon neuvoa-antavan komitean laatiman haastatteluraportin merkitystä ja on katsonut virheellisesti, että nimittävä viranomainen ei ottanut asianmukaisesti huomioon valittajan työkokemusta.